Verbandversekering | Huislening Beskermer | Verband Versekering
For the English version, see Bond Insurance Quotes
BondAbility is 'n verbandversekeringsplan wat spesifiek ontwerp is om ten opsigte van huisleningsbeskerming buigsame risikovoordele te verskaf.
BondAbility bied die huiseienaar die vermoë om die maandelikse premie in geval van ongeskiktheid en siekte in stand te hou en verseker dat die familiewoning in geval van dood presies dit bly.
Dit is maklik om aansoek te doen.
Geen mediese of MIV-toetse word verlang nie.
Doelgemaakte huisleningsversekering bevry die huiseienaar van verbandbetalings in geval van besering, siekte of dood.
Buigsaamheid maak dit moontlik om die sekuriteitspeil aan te pas om vir begrotings- en/of huisleningsverhogings voorsiening te maak.
Surplusdekking kan vir bykomende sekuriteit vir finansiële behoeftes voorsiening maak.
Verbandversekering verseker dat finansiële hulpbronne nie deur onvereffende huisleningsverpligtings in gevaar gestel word nie.
U het drie maande se gratis doodsdekking terwyl verbandregistrasie hangende is.
In geval van 'n geldige Paaiementbeskermingseis word alle premies kwytgeskeld terwyl die huiseienaar nie sy of haar eie beroep kan beoefen nie.
Die volle Doodsvoordeel sal betaal word selfs indien die Paaiementbeskermingsvoordeel geëis is.
In geval van 'n geldige Paaiementbeskermingseis word die voordele wat in die 90-dae-wagtydperk verskuldig is, agterna betaal.
In geval van dood sal BondAbility 'n voordeel gelyk aan die gespesifiseerde dekkingsbedrag uitbetaal. As die dekkingsbedrag meer as die uitstaande huisleningsaldo is, sal die bykomende fondse in die huisleningsrekening inbetaal word.
As die huiseienaar as gevolg van siekte of liggaamlike besering verhoed word om vir 'n tydperk van 90 dae of langer 'n inkomste te verdien, sal BondAbility die maandelikse huisleningspaaiemente betaal terwyl hy of sy nie kan werk nie.
Die huiseienaar het die opsie om die volle voordeeltydperk, wat omvattende dekking bied, of 'n korter voordeeltydperk van 24 maande, waarvan die premie meer bekostigbaar is maar wat minder dekking verskaf, te kies.
Minimum toetree-ouderdom 18 volgende verjaarsdag
Maksimum toetree-ouderdom 60 volgende verjaarsdag
Maksimum verstrykingsouderdom Polisverjaarsdag voor 80ste verjaarsdag
Verstrykingsouderdom Polisverjaarsdag voor 65ste verjaarsdag
Termyn 10, 15, 20, 25 of 30 jaar
Paaiementbeskermingsopsies 24 maande of volle termyn
Minimum versekerde bedrag R100 000
Minimum maandelikse premie R80 per maand
Minimum jaarlikse premie R912
Lenings Geen leningsfasiliteit is beskikbaar nie
Hierdie inligting is van 'n algemene aard en vervang nie gedetailleerde finansiële beplanning nie. Die volledige bepalings en voorwaardes word vervat in die polisdokument wat met aanvaarding van die polis aan u gepos sal word.
Nedgroup Assurance Company Beperk onderskryf BondAbility.
Voltooi die volgende vorm vir 'n kwotasie op Verbandversekering: